
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 166 
                                                               din 26 august 2021
privind desfășurarea evenimentului cultural organizat de către Forumul Democrat al Germanilor din România – Filiala Sighișoara și punerea la dispoziție, cu titlu gratuit, a sălii „Barocă” din cadrul Primăriei Municipiului Sighișoara, pentru desfășurarea acestuia, în data de 02.09.2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.581/11.08.2021 şi la Consiliul Local Sighișoara cu nr. 23.137/17.08.2021, de referatul de aprobare, înregistrat cu nr. 22.580/11.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa Forumului Democrat al Germanilor din România – Filiala Sighișoara nr. 48/29.07.2021, înregistrată la Municipiul Sighişoara cu nr. 21.341/29.07.2021, prin care se solicită sprijin pentru desfășurarea evenimentului cultural ce urmează a fi organizat, respectiv, a unui concert de muzică clasică susținut de Dagmar Hartmann la pian și de Reinhard Armleder la violoncel, care va avea loc în data de 02 septembrie 2021, între orele 17.30 - 19.30, sprijin care constă în punerea la dispoziție, cu titlu gratuit, a Sălii „Barocă” din cadrul Primăriei Municipiului Sighișoara precum și a pianului din această sală, pe perioada desfășurării evenimentului cultural;
Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Văzând Raportul de specialitate cu nr. 22.579/11.08.2021 al Biroului Logistic și Administrativ, prin care se justifică oportunitatea desfășurării evenimentului cultural organizat de către Forumul Democrat al Germanilor din România – Filiala Sighișoara și punerea la dispoziție, cu titlu gratuit, a Sălii „Barocă” din cadrul Primăriei Municipiului Sighișoara, precum și a pianului din această sală, pe perioada desfăşurării evenimentului cultural, din data de 02.09.2021, între orele 17.30 - 19.30;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă desfășurarea evenimentului cultural organizat de către Forumul Democrat al Germanilor din România – Filiala Sighișoara, respectiv a unui concert de muzică clasică susținut de Dagmar Hartmann la pian și de Reinhard Armleder la violoncel, care va avea loc în data de 02 septembrie 2021, între orele 17.30 - 19.30.

Art. 2. Se aprobă punerea la dispoziție, cu titlu gratuit, a Sălii „Barocă” din cadrul Primăriei Municipiului Sighișoara, precum și a pianului din această sală către Forumul Democrat al Germanilor din România – Filiala Sighișoara, pe perioada desfăşurării evenimentului cultural, între orele 17.30 - 19.30.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Logistic și Administrativ, Serviciul Relaţii Publice și Comunicare, Serviciul Public Poliția Locală din cadrul Municipiului Sighișoara şi Forumul Democrat al Germanilor din România – Filiala Sighișoara.

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Logistic și Administrativ;

  1 ex. Serviciul Relaţii Publice și Comunicare;

  1 ex. Serviciul Public Poliția Locală;

  1 ex. Compartimentul Centrul Național de Informare și Promovare Turistică Sighișoara; 

  1 ex. Forumul Democrat al Germanilor din România – Filiala Sighișoara.
12 ex.  

B.A.  
